Напрыклад, летась статус узорнага атрымаў Рэспубліканскі інстытут кітаязнаўства імя Канфуцыя БДУ. За падтрымку і давер Алег Івашкевіч падзякаваў Надзвычайнаму і Паўнамоцнаму Паслу КНР у Беларусі Цуй Цыміну, прысутнаму ў зале. Ён у сваю чаргу прызнаўся, што адчувае вялікую радасць ад такіх сустрэч, якія сталі традыцыйнымі ў БДУ. Заўважыў, што адносіны паміж краінамі патрэбна пашыраць, узнімаць на новы ўзровень. Цуй Цымін пажадаў усім здароўя, любові, поспехаў і дабрабыту, а таксама падараваў БДУ вялікі кошык прыгожых кветак.